اجتماعی حیاتین باشلانغیجینا نؤکر-ارباب رابیطهسی یئرلشدیریلهبیلر می؟
١٧ و ١٨-اینجی یوزیلین فیلوسوفلارینا باخدیغیمیزدا، اینسانلیق تاریخینین باشیندا یئر آلان و اینسانلارین هله اجتماعیلشمهدیگی بیر دؤنهمی وارسایدیقلارینی گؤروروک. بو دؤنهمین اؤزهللیگی، اجتماعیلشمهنی وار ائدن و دوزنلهیهن حقوق، اخلاق، دؤولت و دین کیمی هئچ بیر قورومون وار اولماماسیدیر. فیلوسوفلار طرفیندن "دوغا دورومو" دئیه آدلاندیریلان بو دؤنهم، بیر بیچیمده سونا ارمیش، اجتماعی دوزَن اورتایا چیخمیشدیر. توپلوم فلسفهسی ایله مشغول اولموش بیر چوخ دوشونر اوچون، دوغا دوروموندان اجتماعی حیاتا گئچیشین گئرچکلشدیگی او حساس نقطه، اجتماعی دوزنی قاوراماق اوچون، اوزرینده دوشونولمهیه دگر اولموشدور: اینسانلارین اجتماعیلیگه گئچیشی، اؤز ایستکلری نتیجهسینده می گئرچکلشمیشدیر، بیر بیرلرینی تحکم (سلطه) آلتینا آلماسیلا می؟
نؤکر-ارباب رابیطهسی، بو گئچیشین بیر تحکم وسیلهسی ایله و زورلا اولدوغونو دوشونن فیلوسوفلارین باشوردوغو و ایچهریکلندیرمهگه چالیشدیغی بیر وارساییمدیر. اؤزللیکله ١٩-اونجو یوزیلده هئگئل و نیچه بو وارساییم اوزرینه اؤنملی بَلیرلهمهلر (تعین و تثبیتلر) اورتایا قویموشدورلار.
بو دانیشمادا، اونلارین بو وارساییم حاقینداکی بَلیرلهمهلری اورتایا قویولاجاق و اویغون گؤرونمهین نوکتهلر سَریملنمهیه چالیشیلاجاقدیر.
azb_Arab azb_Arab azb_Arab azb_Arab